**Asmens duomenų, įskaitant asmens atvaizdo, tvarkymas**

* Asmens privatus gyvenimas yra neliečiamas (Konstitucijos 22 str. 1 dalis)
* Asmens privatus gyvenimas yra neliečiamas, o informacija apie asmens privatų gyvenimą gali būti skelbiama tik jo sutikimu (CK 2.23 str. 1 dalis)
* Fizinio asmens nuotrauka (jos dalis), portretas ar kitos atvaizdas gali būti atgaminami, parduodami, demonstruojami, spausdinami taip pat pats asmuo gali būti fotografuojamas tik jo sutikimu (CK 2.22 str. 1 dalis)
* Paciento privatus gyvenimas yra neliečiamas (Pacientų teisių ir žalos sveikatai atlyginimo įstatymo 8 str. 1 dalis)

Fizinio asmens atvaizdas yra saugomas įstatymu, todėl yra būtinas rašytinis asmens sutikimas.

**Sutikimo pavyzdys**

Sutinku, kad mano neypatingi (vardas, pavardė, gyvenamoji vieta ir kita identifikuojanti informacija) bei ypatingi asmeniniai duomenys (sveikatos būklė, ir kt.) būtų tvarkomi UAB „ABC“ asmens sveikatos priežiūros tikslais.

<...>

Aš esu informuotas, kad UAB „ABC“ klinikoje kiekvienas pacientas yra fotografuojamas gydymo pradžioje, eigoje ir pabaigoje. Gydymas ne retai užtrunka metus ir ilgiau, todėl nuotraukos leidžia tiksliai dokumentuoti ir prisiminti tai, kas buvo gydymo pradžioje, taip pat darbo metu pastebėjus ypatumus.

Aš sutinku / nesutinku, kad mano veidas, dantys ir burnos ertmė būtų fotografuojami

Aš sutinku / nesutinku, kad UAB „ABC“ klinika turėtų teisę naudoti atliktas fotonuotraukas moksliniuose, klinikiniuose ir publicistiniuose straipsniuose, knygose, informaciniuose leidiniuose ir lankstinukuose, taip pat reklamos tikslu**, neatskleidžiant mano tapatybės ir tik tokiu būdu, kad iš naudojamos vaizdinės medžiagos nebūtų įmanoma nustatyti mano tapatybės**.